Fodboldstævnet Nørhalne Cup begynder i dag og varer frem til lørdag den 20. maj. I den forbindelse kommer omkring 500 fodboldhold for at spille til stævnet. Det fik Nordjyllands Politi til at holde en stor politirazzia mod de mange busser, som ankom til i dag. Men busserne har orden i sagerne. Sådan lyder konklusionen fra Nordjyllands Politi oven på torsdagens razzia fra 7 til 15. Her stoppede betjentene 17 busser for at tjekke, om de lever op til lovkravene vedrørende sikkerhed. Og ud af de 17 busser overtrådte kun én bus loven - det gjorde den ved at køre mod kørselsretningen. - De fleste af dem er af nyere model, og formentlig derfor fandt vi ingen fejl på dem. Vi er meget tilfredse , fortæller politiasistent Peter Lindholdt.

Referat:
De mange rejsende til Nørhalne Cup har fået Nordjyllands Politi til at holde en stor politirazzia målrettet de mange busser med tilknytning til fodboldturneringen.